בלימודיה ביהוד מגיעים ילדים ובני נוער לסיוע ועזרה לימודית במקצועות השונים.
אל הלימודיה מגיעים מורים, בני שירות וחיילים ומתנדבים שונים שיושבים בקבוצות ופרטני ומסייעים ומתגברים את הילדים.
הנתונים מראים כי מעל 20,000 בנות מוגדרות כנערות בסיכון על ידי רשויות הרווחה. הבית החם לנערות מסייע לכ-20 נערות בגילאי 14-18 אשר סובלות מפגיעה מינית, עזובה רגשית או כאלו החיות במשפחות שבהן ההורים לא מצליחים להציב להן את הגבולות הנחוצים.
בבית, הנערות מקבלות ארוחה חמה, שעות לימוד, פעילות פנאי , סדנאות לטיפוח כישורי חיים כגון: מניעת שימוש בסמים, עמידה בפני לחץ חברתי שלילי וטיפול על ידי עובדות סוציאליות לכל אורכה של הדרך.
השנה נמצאים בתהליך הקמה שלושה בתים חמים נוספים, אחד ביהוד ושניים נוספים בעיר בת ים.
ילדי המועדוניות נהנים מסדנאות טיפוח כישורי חיים, פיתוח כישרונות, פעילות חינוכית, ערכית ולימודית וטיפול בתחום האישי והמשפחתי ע"פ הצורך וכן במענה טיפולי ורגשי על ידי צוות המועדוניות הכולל צוות טיפולי מסור, רכזת, מדריך ועוזר מדריך, צוות אמנות ומוזיקה, אם בית, ומתנדבים. סה"כ במסגרת העמותה קיימות כ-22 מועדוניות לילדי הגן והיסודי, המועדוניות בעמותה פזורות באתרים שונים ברחבי דרום ת"א- יפו, בת ים ויהוד.
כחלק מפעילות המועדוניות יש 5 מועדוניות לגילאי היסודי המומחיות בחינוך מיוחד, כמו כן, הרחיבה העמותה את פעילותה גם לגני הילדים של החינוך המיוחד ביפו. במתחם מונים 24 ילדים בגילאי 3-6 החווים קשיי תקשורת, שפה וקשיים רגשיים וקוגניטיביים שונים. המקבלים מענה תואם לצרכיהם האישיים.
בנוסף לכך, הרחיבה העמותה את הפעילות ושיתוף הפעולה עם הרווחה ביהוד. בעקבות כך, העמותה כיום מפעילה 3 מועדוניות נוספות לגילאי א-ד והקימה מועדונית נוספת לגילאי ד-ו, כמעין מועדונית המשך.